《春日过杨林驿有感次王朝言韵二首 其一》
明代·王缜

莲出淤泥鸟出笼，云浮天际水浮空。静观物理头颅白，戡破古今花叶红。

一片羁情悬北斗，满腔春兴寄东风。平生踪迹江湖遍，不信人间道路穷。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。